paragraph_text: Osnovanao ju je u New Jerseyju u pedesetima Ercole DiMeo, obitelj je kroz naredna desetljeća jačala, ponajprije pod utjecajem dvojca iz sjene, braće Johnny Boya i Juniora Soprana. Blisko je surađivala s Pet njujorških obitelji i talijanskom mafijom. DiMeoa je sredinom devedesetih pritvorio FBI te je osuđen na kaznu doživotnog zatvora. Nakon kraćeg mirnog razdoblja pod vodstvom Jackieja Aprilea, na prijelazu stoljeća je došlo do sukoba između Juniora Soprana i njegova nećaka, kapetana Tonyja Soprana. Prepustivši isprva vodstvo stricu, Tony je vladao iz sjene kao izvršni šef, a nakon Juniorova pritvaranja zbog optužbi za reket, Tony Soprano je postao i službeni, ujedno posljednji poznati šef obitelji.